
מישיבת ועדת העבודה, הרווחה והבריאות

יום שלישי, ד' בשבט התשס"ז (23 בינואר 2007), שעה 14:00

החלת חוק שירות המדינה (משמעת), התשכ"ג-1963 על עובדי חברת הדואר

נכחו:

חברי הוועדה:

משה שרוני – היו"ר

מוזמנים:

אמיר הלר


- משרד התקשורת

עו"ד אסף רוזנברג

- נציבות שירות המדינה

ראובן כראזי


- יו"ר נציגות העובדים הארצית, דואר ישראל

עו"ד פרלי שר


- דואר ישראל

עו"ד שמואל קוניק

- מנהל המחלקה ענייני העובדים, דואר ישראל

יגאל לוי



- סמנכ"ל בכיר, דואר ישראל

מטילדה גרינברג


- ההסתדרות הכללית החדשה

תומר חיל


- ההסתדרות הכללית החדשה

מנהלת הוועדה:

וילמה מאור

ייעוץ משפטי: 

איתי עצמון

רשמה:

אורית מרסיאנו – חבר המתרגמים בע"מ

ערכה:

אהובה שרון – חבר המתרגמים בע"מ

החלת חוק שירות המדינה (משמעת), התשכ"ג-1963 על עובדי חברת הדואר

היו"ר משה שרוני:


אני פותח את הישיבה. נושא הדיון הוא החלת חוק שירות המדינה (משמעת), התשכ"ג-1963 על עובדי חברת הדואר.

אסף רוזנברג:


אני אחראי על אגף המשמעת בנציבות שירות המדינה. עד היום היינו אחראים על רשות הדואר כאשר היא הייתה תאגיד סטטוטורי. מעבר לעובדי שירות המדינה, משרדי הממשלה ויחידות הסמך, אנחנו אחראים על תאגידים שונים בשירות הציבורי, הן על פי החלטת הממשלה באישור ועדת העבודה והן על פי חוקים ספציפיים שמכוננים את התאגידים עצמם כמו רשות השידור, רשות שדות התעופה, רשות הטבע והגנים והיינו אחראים גם על רשות הדואר.


אנחנו נותנים להם את השירותים. דהיינו, אנחנו אלה שחוקרים את עבירות המשמעת. אלינו פונים הן העובדים, הן ההנהלה, הן הציבור, והן אזרחים. התיקים המשטרתיים שנפתחים בגין העובדים האלו מדווחים לנו ואנחנו אלה שמעמידים אותם לבית הדין למשמעת של שירות המדינה וכיום, כאשר הם  הפכו להיות חברה ממשלתית, אנחנו מצידנו נמשיך לתת להם את השירות הזה.

היו"ר משה שרוני:


מה דעת ארגון העובדים שם?

אסף רוזנברג:


צריך לשאול אותם.

ראובן כראזי:


בהסכם המעבר מרשות  לחברה בדקנו את כל האופציות והחלטנו להישאר בתוך נציבות שירות המדינה.

היו"ר משה שרוני:


זאת האופציה הכי טובה, למרות שהיא לא כל כך טובה. אבל אתה מסכים עם זה?

ראובן כראזי:


זה הרע במיעוטו.

אמיר הלר:


משרד התקשורת הגיש למזכירות הממשלה נוסח של הצעת מחליטים ונדרש אישור ועדת העבודה כדי לקבל את ההחלטה הזו.

פרלי שר:


אני מחברת דואר ישראל, מהלשכה המשפטית. הנוסח תואם איתנו באופן מלא. אנחנו שותפים לכל התהליך בהסכמה.

היו"ר משה שרוני:


יש מישהו שמתנגד? 

ה צ ב ע ה

אסף רוזנברג:


כדאי לציין לפרוטוקול שהמשך השירות שאנחנו הסכמנו לתת לחברת הדואר - משום שהיא הפכה להיות חברה ולא כפי שהייתה קודם לכן - הותנה בכך שחברת הדואר תשלם עבור משרת תובע. אנחנו נעסיק תובע.

היו"ר משה שרוני:


כך וכך הם מרוויחים כסף. שישלמו.

אסף רוזנברג:


נכון. בדיוק. הם הסכימו.

אמיר הלר:


אדוני היושב ראש רק שאלה פרוצדורלית. יש צורך להקריא את כל הצעת מחליטים או שאין צורך?

היו"ר משה שרוני:


אין צורך. אני מודה לכם.

הישיבה ננעלה בשעה 14:04
